ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660030103
ขอให้แก้ไขปัญหาเสียงดังรบกวนจากการเปิดเครื่องขยายเสียงของร้านจำหน่ายอาหารตามสั่ง ร้านจำหน่ายเครื่องดื่ม และร้านจำหน่ายโรตี บริเวณซอยรามคำแหง 61 ถนนรามคำแหง แขวงหัวหมาก เขตบางกะปิ กรุงเทพมหานคร จุดสังเกตเข้าซอยรามคำแหง 61 เป็นระยะทางประมาณ 1 กิโลเมตร จะพบร้านดังกล่าวอยู่ด้านขวามือ และอยู่ตรงกันข้ามกับหอพักสตรีไพลิน (มีถนนในซอยคั่นกลาง) และไม่ทราบชื่อเจ้าของร้านที่แน่ชัด (ระบุตามผู้ร้องแจ้ง) ลักษณะเป็นร้านแบบเปิดก่อปูน มุงหลังคาด้วยสังกะสี ผ้าใบ และกระเบื้องรวมกัน โดยจะแบ่งเป็น 3 โซน ซึ่งจะให้เช่าพื้นที่เปิดร้านจำหน่ายอาหารตามสั่ง ร้านจำหน่ายเครื่องดื่ม และร้านจำหน่ายโรตี (ไม่มีการกั้นปูนระหว่างร้าน) ผู้จำหน่ายเป็นชาวมุสลิม ทั้ง 3 ร้าน ภายในร้านมีการติดตั้งโทรทัศน์จำนวน 3 เครื่องเชื่อมต่อกับเครื่องขยายเสียง (ระบุตามผู้ร้องแจ้ง) โดยร้านจะเปิดตั้งแต่เวลา 15.00 น. และจะส่งเสียงดังรบกวนเป็นประจำทุกวัน จากการเปิดภาพยนตร์แอคชั่น หรือกีฬาต่างๆ เช่น ฟุตบอล ในช่วงเวลาต่างๆ ช่วงเวลาเวลาประมาณ 19.00 น. จนถึงเวลาประมาณ 02.00 น. (บ่อยครั้งเกือบทุกวัน) และช่วงเวลาประมาณ 19.00 น. จนถึงเวลาประมาณ 04.00 น. (เป็นบางวัน) ส่งผลให้ผู้ร้องและประชาชนที่อาศัยอยู่ใกล้พื้นที่ดังกล่าวซึ่งพัก ณ หอพักสตรีไพลินจำนวนประมาณ 40- 50 ห้อง (ระบุตามผู้ร้องแจ้ง) ได้รับความเดือดร้อนเสียงดังรบกวนจากเครื่องขยายเสียง จึงทำให้เกิดความเครียด เนื่องจากไม่สามารถพักผ่อนในยามกลางคืนได้ ประสบปัญหามาเป็นระยะเวลาประมาณ 2 เดือนแล้ว เบื้องต้นเคยแจ้งเรื่องไปยังสถานีตำรวจนครบาลหัวหมากแล้ว ซึ่งไม่ทราบว่ามีเจ้าหน้าที่เข้ามาตรวจสอบหรือพูดคุยหรือไม่ แต่ไม่มีการเปลี่ยนแปลงใดๆ ยังได้รับความเดือดร้อนเช่นเดิม ประกอบกับหากเจ้าหน้าที่ต้องการติดต่อ หรือสอบถามสามารถติดต่อกับผู้ร้องโดยตรงผ่านทางหมายเลขโทรศัพท์  06 4320 8330, 08 7450 5810 และ 08 3256 9408 (ผู้ร้องยินดีให้เปิดเผยชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata